

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_\_. \_\_\_\_\_\_\_\_\_\_ 2024. godine

Na temelju članka 17 stavka 1. Zakona o sustavu civilne zaštite („Narodne novine“ 82/15, 118/18, 31/20, 20/21, 114/22), članka 52. i 53. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ 66/21), te članka 30. Statuta Općine Starigrad ("Službeni glasnik Zadarske županije", broj 3/18, 8/18, 3/20, 3/21 i 20/23), Općinsko vijeće Općine Starigrad na svojoj 24. sjednici, održanoj \_\_. \_\_\_\_\_\_\_\_\_\_ 2024. godine, donijelo je

**ZAKLJUČAK**

**o prihvaćanju Godišnjeg plana razvoja sustava civilne zaštite na području Općine Starigrad za 2025. godinu**

1. Donosi se Godišnji plan razvoja sustava civilne zaštite na području Općine Starigrad za 2025. godinu s financijskim učincima za trogodišnje razdoblje.
2. Godišnji plan razvoja sustava civilne zaštite na području Općine Starigrad za 2025. godinu čini sastavni dio ovog Zaključka.
3. Ovaj Zaključak stupa na snagu osmog dana od dana objave u „Službenom glasniku Općine Starigrad“.

PREDSJEDNIK

Marko Marasović

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU OPĆINE STARIGRAD ZA 2025. GODINU**

**S FINANCIJSKIM UČINCIMA ZA TROGODIŠNJE RAZDOBLJE**

Godišnji plan razvoja sustava civilne zaštite predstavlja dokument za implementaciju ciljeva iz Smjernica koji se u njih prenose kako bi se konkretizirale mjere i aktivnosti te utvrdila dinamika njihovog ostvarivanja.

Godišnjim planom razvoja sustava civilne zaštite utvrđuju se nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje, odnosno do zaključenja ciklusa/razdoblja za koje se Smjernice usvajaju.

U skladu sa Smjernicama i Analizom stanja sustava civilne zaštite na području Općine Starigradu 2024. godini, utvrđuje se Godišnji plan aktivnosti za 2025. godinu.

U Tablici 1. dan je prikaz aktivnosti sustava civilne zaštite za narednu 2025. godinu.

U Tablici 2. dana je projekcija sustava civilne zaštite s financijskim učincima za trogodišnje razdoblje (2025. god. – 2027. god.)

**Tablica 1.** Aktivnosti sustava civilne zaštite za narednu 2025. godinu.

| **AKTIVNOSTI** | **ROKOVI IZVRŠENJA** | **NOSITELJ** | **SURADNJA** | **NAPOMENA** |
| --- | --- | --- | --- | --- |
| Ažuriranje Plana djelovanja civilne zaštite | 6 mjeseci od donošenja Procjene rizika od velikih nesreća | Načelnik |  |  |
| Plan djelovanja u području prirodnih nepogoda za 2025. godinu | Studeni 2025. godine | Općinsko vijeće |  |  |
| Izrada Plana vježbi civilne zaštite za 2025. godinu | Siječanj 2025. godine | Načelnik | Stožer civilne zaštite |  |
| Izrada Analize stanja sustava civilne zaštite na području Općine za 2025. godinu | Studeni 2025. godine | Općinsko vijeće |  |  |
| Donijeti Odluku o imenovanju povjerenika i zamjenika povjerenika civilne zaštite | Siječanj 2025. godine | Načelnik |  | U skladu s Procjenom rizika od velikih nesreća, 2022. godine |
| Izvršiti obuku povjerenika i njihovih zamjenika | Prosinac 2025. godine | Načelnik |  |  |
| Izraditi godišnji plan nabave (u plan uključiti materijalna sredstva i opremu snaga civilne zaštite) | Prosinac 2025. godine | Načelnik |  |  |
| Odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava CZ |  | Načelnik |  |  |
| Odlukom imenovati tekliće | Siječanj 2025. godine | Načelnik |  |  |
| Odlukom imenovati koordinatore na lokaciji za najočekivanije rizike | Ožujak 2025. godine | Načelnik Stožera civilne zaštite |  | U skladu s Procjenom rizika od velikih nesreća, 2022. godine |
| Izraditi Izvješće o stanju zaštite od požara na području Općine za 2024. godinu | Siječanj 2025. godine | Općinsko vijeće |  |  |
| Postupati po Programu aktivnosti u provedbi posebnih mjera zaštite od požara na području Općine za 2025. godinu te poduzimati preventivno – planske aktivnosti za reagiranje u slučaju izvanrednih događajauzrokovanim nepovoljnim vremenskim uvjetima u zimskom razdoblju | Lipanj 2025. godine | Općinsko vijeće/Načelnik |  |  |
| Donijeti Odluku o ustrojavanju motriteljsko dojavne službe za 2025. godinu | Svibanj 2025. godine | Načelnik |  |  |
| Donijeti Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova za 2025. godinu | Svibanj 2025. godine | Načelnik |  |  |
| Donijeti Plan unaprjeđenja zaštite od požara na području Općine za 2025. godinu | Svibanj 2025. godine | Načelnik |  |  |
| Vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite | kontinuirano | Načelnik |  | Sukladno Pravilniku o vođenju evidencija pripadnika operativnih snaga sustava civilne zaštite (NN 75/16) |
| Sufinancirati programe i projekte za razvoj civilne zaštite | kontinuirano | Općinsko vijeće |  |  |
| Osiguranje uvjeta za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite | kontinuirano | Načelnik |  |  |
| Informiranje stanovništva s ciljem edukacije o pravilnom postupanju u slučaju katastrofa i velikih nesreća | kontinuirano |  |  |  |
| Redovito sazivanje sjednica Stožera CZ | kontinuirano |  |  |  |

**Tablica 2.** Projekcija sustava civilne zaštite s financijskim učincima za trogodišnje razdoblje (2025. god. – 2027. god.)

| **Red. br.** | **OPIS POZICIJE** | **PLANIRANO za 2025. g. (u EUR)** | **PLANIRANO za 2026. g. (u EUR)** | **PLANIRANO za 2027. g. (u EUR)** |
| --- | --- | --- | --- | --- |
|  | **CIVILNA ZAŠTITA** | | | |
|  | Civilna zaštita | 7.000,00 | 7.000,00 | 7.000,00 |
|  | **UKUPNO** | **7.000,00** | **7.000,00** | **7.000,00** |
|  | **VATROGASTVO** | | | |
| 2.1. | Dobrovoljno vatrogasno društvo | 100.000,00 | 100.000,00 | 120.000,00 |
| 2.2. | Projekt Vatrogasni dom | 110.000,00 | 800.000,00 | 200.000,00 |
|  | **UKUPNO** | **210.000,00** | **900.000,00** | **320.000,00** |
|  | **PRAVNE OSOBE, HGSS, GDCK** | | | |
|  | Osobna i skupna oprema za pravne osobe u sustavu civilne zaštite | - | - | - |
|  | HGSS –Stanica Zadar | 2.700,00 | 2.700,00 | 2.700,00 |
|  | Gradsko društvo Crvenog križa Zadar | 12.000,00 | 12.000,00 | 12.000,00 |
|  | **UKUPNO** | **14.700,00** | **14.700,00** | **14.700,00** |
|  | **IZRADA PLANSKE DOKUMENTACIJE** | | | |
|  | Izrada planske dokumentacije (Procjena, planova, operativnih planova) | 2.000,00 | 2.000,00 | 2.000,00 |
|  | **UKUPNO** | **2.000,00** | **2.000,00** | **2.000,00** |
| **SVEUKUPNO ZA SUSTAV CIVILNE ZAŠTITE I VATROGASTVA** | | **233.700,00** | **923.700,00** | **343.700,00** |

PREDSJEDNIK

Marko Marasović